open-index/open-wikipedia-markdown huggingface dataset:
RATAN-600

**RATAN-600** () ir Krievijas Zinātņu akadēmijas Speciālās astrofiziskās observatorijas radioteleskops, kas atrodas Krievijas Eiropas daļas dienvidos, Karačajā-Čerkesijā. Radioteleskops, kura sastāvā ir reflektora spogulis 576 metru diametrā, atrodas 970 metrus virs jūras līmeņa, Kaukāza priekškalnēs. Nodots ekspluatācijā 1974. gadā. Strādā no 0,8 līdz 50 cm radiovilņu diapazonā.

## Ārējās saites

*
Jaspers Steivens

**Jaspers Steivens** (; dzimis ) ir Beļģijas šosejas riteņbraucējs, pārstāv UCI WorldTeam komandu **'.

== Karjera ==
===Juniora karjera===
Dzimis [[Lēvena|Lēvenā]], Steivenam bija veiksmīga juniora karjera. 2009. gadā, 17 gadu vecumā viņš uzvarēja [[Pasaules čempionāts šosejas riteņbraukšanā — grupas brauciens junioriem|Pasaules čempionātā junioriem]]. 2010. gadā viņš uzvarēja [[Parīze—Rubē]] junioru sacensībās un ''Remouchamps–Ferrières–Remouchamps'' viendienas sacensībās.

=== Sākuma gadi ===
Profesionāļa karjeru viņš uzsāka 20 gadu vecumā **' komandā. Šajā komandā viņš guva četras uzvaras, ieskaitot *[[Volta ao Alentejo]]* sacensībās.

### ''Trek Factory Racing'' (2014—pašlaik)
#### 2014
Steivens 2014. gadā 22 gadu vecumā pievienojās UCI WorldTeam komandai **'. Šajā sezonā viņš piedalījās savā pirmajā lielajā tūrē, ''[[2014. gada Vuelta a España|Vuelta a España]]''. Šajās sacensībās viņš trijos posmos izcīnīja ceturto vietu un finišēja devītais punktu klasifikācijas kopvērtējumā.

====2015====
2015. gadā Steivens uzvarēja ''[[2015. gada Vuelta a España|Vuelta a España]]'' astotajā posmā, uzvarot sprintā no nelielas grupas. Šajā posmā Steivens bija iekļuvis kritienā un pēc šī posma viņš izstājās no sacensībām ar lauztu [[skafoīds|skafoīdu]] (plaukstas kauls).

====2016====

2016. gadā viņš uzvarēja Beļģijas viendienas sacensībās [[Kīrne—Brisele—Kīrne]], atraujoties vienatnē pēdējos 17 km. Steivens izcīnīja arī piekto vietu [[2016 E3 Harelbeke|E3 ''Harelbeke'']] viendienas sacensībās. Komanda viņu iekļāva sastāvā startam ''[[2016. gada Tour de France|Tour de France]]'', kur viņš divas dienas valkāja [[punktotais krekliņš|punktoto krekliņu]].

====2017====
Steivens bija piecu vadošo braucēju grupā [[2017. gada Parīze—Rubē|Parīze—Rubē]] un finišēja ceturtais, sprintā zaudējot [[Gregs Van Avermāts|Gregam Van Avermātam]] no **'. Viņš piedalījās *[[2017. gada Giro d'Italia|Giro d'Italia]]*. Sestajā posmā Steivens bija otrais aiz Silvāna Diljē no **' pēc tam, kad abi bija braukuši piecu sportistu atrāvienā gandrīz visus posma 217 km. Steivens finišēja 98. vietā kopvērtējumā, bet punktu klasifikācijā bija otrais aiz [[Fernando Gavirija]]s no **'.

#### 2018
2018. gadā Steivens finišēja pirmajā desmitniekā vairākās pavasara klasikās, ieskaitot ceturto vietu *[[2018. gada Omloop Het Nieuwsblad|Omloop Het Nieuwsblad]]* un piekto vietu Parīze—Rubē, esot sekotāju grupā kopā ar Sepu Vanmarki un iepriekšējā gada uzvarētāju Gregu Van Avermātu. *[[2018. gada Tour de France|Tour de France]]* viņš bija tuvu tam, lai uzvarētu 14. posmā, bet pēdējā kāpumā mazāk kā 3 km pirms finiša viņu apsteidza vēlākais posma uzvarētājs Omars Fraile. Septembrī viņš uzvarēja *[[Grand Prix de Wallonie]]*, bet pēc tam arī sacensībās savā dzimtajā pilsētā Lēvenā, *[[Grote Prijs Jef Scherens]]*.

### 2019

### 2020
Februāra beigās Steivens uzvarēja *[[2020. gada Omloop Het Nieuwsblad|Omloop Het Nieuwsblad]]* sacensībās, finišā pārspējot citu beļģi, Īvu Lampārtu no **.

## Atsauces

## Ārējās saites
Usji

**Usji** (, ) ir prefektūras līmeņa municipalitāte Dzjansu provincē Ķīnas austrumos. Izvietojusies provinces dienvidos starp Jandzi upi ziemeļos un Taihu ezeru dienvidos. Robežojas rietumos ar Čandžou, ziemeļos — ar Taidžou, austrumos — ar Sudžou, bet dienvidos ar Džedzjanas provinci. Municipalitātē ietilpst trīs pilsētas ar vairāk kā miljonu iedzīvotājiem — pati Usji , kā arī apriņķa līmeņa pilsētas Dzjanjina  Jandzi krastā un Isjina  Taihu krastā. Sens Ķīnas kultūras un ekonomiskais centrs.

## Vēsture
Pilsēta dibināta Haņu dinastijas laikā 202. gadā p.m.ē. Tās nosaukums burtiski nozīmē ‘bez alvas’, kas norāda uz kādreiz šajā apvidū plaukušo alvas ieguvi un apstrādi. Pilsētā plauka lauksaimniecība un zīda ieguve. Pēc Lielā Ķīnas kanāla atklāšanas 609. gadā Usji kļuva par nozīmīgu transporta centru un bija zināma kā viens no lielākajiem Ķīnas rīsu tirgiem. Juaņu dinastijas laikā (1206-1368) pilsēta kļuva par prefektūras centru. Cjinu dinastijas laikā pilsētā plauka kokvilnas un zīda audzēšana. 19. gadsimtā Usji kļuva par Ķīnas tekstilindustrijas centru. Pilsēta smagi cieta Taipinu sacelšanās laikā — tika nogalinātas 2/3 iedzīvotāju. Pēc 2. Pasaules kara Usji ekonomiskā nozīme mazinājās, bet tā joprojām bija nozīmīgs reģionālais centrs.

Mūsdienās nozīmīgākās jomas pilsētā ir elektrotehniskā, farmaceitiskā rūpniecība, kā arī IT industrija. Usji tradicionāli ir nozīmīgu snukera sacensību rīkošanas vieta.

## Atsauces

## Ārējās saites
Gomeļas lidosta

**Gomeļas lidosta** (, ) ir starptautiska lidosta Baltkrievijas dienvidaustrumos, 10 kilometrus uz ziemeļiem no Gomeļas centra. 2019. gadā no lidostas notika sezonāli kompānijas *[[Belavia]]* pasažieru lidojumi uz  Karaļaučiem.

Lidostu šajā vietā uzcēla 1968. gadā. 1985. gadā uzcēla jaunu pasažieru termināli. 1988. gadā lidosta apkalpoja vairāk nekā 300 000 pasažieru, tomēr vēlāk to skaits samazinājās.

## Ārējās saites
Zbruča

**Zbruča** () ir 247 kilometrus gara Dņestras kreisā krasta pieteka Ukrainas rietumos.

Tek dienvidu virzienā, veidojot Ternopiļas un Hmeļnickas apgabalu robežu. Upes krastos atrodas Voločiska. Upe gadsimtiem bijusi divu valstu robežupe. No 1772. līdz 1793. gadam Zbruča bija Polijas - Lietuvas un Hābsburgu monarhijas robežupe, no 1793. līdz 1918. gadam (izņemot laiku no 1809. līdz 1815. gadam) - Krievijas Impērijas un Hābsburgu monarhijas/Austrijas Impērijas/Austroungārijas robežupe, bet no 1921. līdz 1939. gadam pa upi gāja PSRS un Polijas robeža.

Pie Husjatinas pilsētciema 1848. gadā upē tika atrasts Zbručas elks.

## Ārējās saites
Bitė group

***UAB Bitė group*** ir Lietuvā reģistrēta pārvaldītājsabiedrība, kas kopš 2016. gada pieder ASV investīciju uzņēmumam Providence Equity Partners. Līdz 2007. gadam uzņēmuma īpašnieks bija Dānijas TDC, bet no 2007. līdz 2016. gadam — Mid Europa Partners. Baltijas valstīs Bitė galvenokārt strādā telekomunikāciju sektorā Lietuvā un Latvijā, taču caur tai piederošo mediju uzņēmumu TV3 Group (ko Bitė ieguva pēc Providence veiktās Viasat Baltijas uzņēmumu iegādes 2017. gadā) tai ir papildu klātbūtne arī Igaunijā.

Bitė Group ir ilggadējs **Vodafone** reģionālais partneris — pirmais Partner Network Agreement līgums parakstīts 2003. gadā Lietuvas mobilā sakaru pakalpojuma nodrošināšanai. Līgums 2006. gadā tika attiecināts arī uz Latvijas pakalpojumiem.

Ilgu laiku Bitė Group pārstāvēja Bite Finance International B.V., Nīderlandē reģistrēts uzņēmums. Kopš uzņēmuma nonākšanas ASV investīciju fonda Providence Equity īpašumā 2016. gadā, to pārstāv PLT VII Finance S.à r.l., kas reģistrēts Luksemburgā, bet tā galīgais īpašnieks ir Providence Equity GP L.P., kas reģistrēts Kaimanu salās.

Grupai pieder Baltijas valstu telesakaru uzņēmumi: *[[Bitė Lietuva|UAB Bitė Lietuva]]* un SIA "Bite Latvija".

## Vēsture
1995. gadā Lietuvā tika izveidots trešais GSM mobilā telefona tīkls *Bité*, ko pārvaldīja uzņēmums *[[Bitė Lietuva|UAB Bitė Lietuva]]*, kas piederēja Nīderlandē reģistrētam uzņēmumam *Bite Finance International B.V.*

*Bitė* grupa izveidojās 2005. gadā, kad *UAB Bitė Lietuva* Latvijā dibināja meitasuzņēmumu SIA *Bite Mobile* (tagad SIA "Bite Latvija").
2009. gadā grupa izveidoja uzņēmumu *TeleTower*, kas pārvaldītu sakaru torņu biznesu.

*Mid Europa Partners* 2016. gadā *Bitė Lietuva* pārvaldītājsabiedrību *Bite Finance International B.V.* pārdeva ASV privātā kapitāla investīciju uzņēmumam *[[Providence Equity Partners]]*.

2023. gada 19. jūnijā *Bitė Lietuva* paziņoja, ka reorganizēs *Bitė* grupu. Tās mediju uzņēmumi visās Baltijas valstīs tiktu apvienoti zem Lietuvā reģistrētas pārvaldītājsabiedrības *UAB All Media Group* (*[[TV3 Group]]*). Savukārt sakaru uzņēmumi tiktu apvienoti zem *Bitė group*.
1. septembrī Lietuvā tika dibināts uzņēmums ***UAB Bitė group***; tā mātes uzņēmums bija līdzšinējais Luksemburgā reģistrētais uzņēmums *PLT VII Finance S.a r.l.*, kas pieder *Providence Equity Partners*. Savukārt *UAB Bitė group* kļuva par *UAB Bitė Lietuva* un SIA "Bite Latvija" pārvaldītājsabiedrību.

2025. gada 23. decembrī *Bitė group* paziņoja, ka alternatīvo investīciju uzņēmums *Stonepeak* par 480 miljoniem iegādāsies grupas torņu biznesu Lietuvā un Latvijā *TeleTower*, kas pārvalda vairāk nekā 2500 sakaru torņus, mastus un jumta konstrukcijas. Darījumu plānots pabeigt 2026. gada otrajā ceturksnī. 

## Atsauces

## Ārējās saites
* Bitė group
* Bitė group, UAB Rekvizitai
Fredericija

**Fredericija** () ir pilsēta Dienviddānijas reģionā, Dānijā. 2019. gadā pilsētā dzīvoja 41 108 iedzīvotāji.

## Sadraudzības pilsētas
Fredericijai ir sadraudzības attiecības ar šādām pilsētām:

* Hernesanda, Zviedrija
* Herforda, Vācija
* Ilulisata, Grenlande
* Kokola, Somija
* Kristiansunna, Norvēģija
* Šauļi, Lietuva

## Cilvēki
Fredericijā dzimuši:

* Henriks Pontopidans (1857—1943) — rakstnieks

## Ārējās saites

*
* Mājaslapa
Mesaorija

**Mesaorija** (, ) ir līdzenums Kipras salas ziemeļu daļā starp Kirēnijas kalniem ziemeļos un Trodosu kalniem dienvidos. Stiepjas no Morfu līča salas rietumos līdz Famagustas līcim austrumos. Līdzenums, kuru senatnē klāja meži, ir lauksaimnieciski auglīgs, tomēr stipri atkarīgs no apūdeņošanas, jo vasaras sezonā no kalniem tekošās upītes un strauti parasti izsīkst. Mesaorijas līdzenumā atrodas arī Kipras galvaspilsēta Nikosija, lielākā daļa no tā teritorijas ietilpst Ziemeļkipras sastāvā.

## Ārējās saites
* 
*
Hobro

**Hobro** (, ) ir pilsēta Ziemeļjitlandes reģionā, Dānijā. 2019. gadā pilsētā dzīvoja 12 083 iedzīvotāji. Pilsētā bāzējas futbola klubs Hobro IK, kas spēlē Dānijas futbola Superlīgā.

## Ārējās saites

*
Silkeborga

**Silkeborga** () ir pilsēta Vidusjitlandes reģionā, Dānijā. 2019. gadā pilsētā dzīvoja 46 179 iedzīvotāji. Silkeborga atrodas Jitlandes pussalas vidienē. Pilsētā bāzējas futbola klubs Silkeborg IF, kas spēlē Dānijas futbola Superlīgā.

## Sadraudzības pilsētas
Silkeborgai ir sadraudzības attiecības ar šādām pilsētām:

* Ārborga, Islande
* Ārendāla, Norvēģija
* Baņa Luka, Bosnija un Hercegovina
* Korona, Kalifornija, ASV
* Kaizerslauterne, Vācija
* Savonlinna, Somija

## Cilvēki
Silkeborgā dzimuši:

* Larss Baks (1980) — šosejas riteņbraucējs
* Kaspers Dolbergs (1997) — futbolists

## Ārējās saites

*
* Mājaslapa
Veņdžou

**Veņdžou** (, ) ir prefektūras līmeņa municipalitāte Džedzjanas provincē Ķīnas dienvidaustrumos. Izvietojusies provinces dienvidaustrumos pie Ou upes ietekas Austrumķīnas jūrā. Robežojas ziemeļos ar Taidžou, rietumos — ar Lušui, bet dienvidos — ar Fudzjaņas provinci.

## Vēsture
Veņdžou vēsture izsekojama aptuveni 2500 gadu senā pagātnē, kad tā bija ievērojams keramikas centrs un viena no seladona rašanās vietām.

No 191. līdz 138. gadam p.m.ē. pilsēta bija Dunou karalistes galvaspilsēta. Sākotnēji pilsēta dēvēta gan kā Dunou (東甌, *Dōng'ōu*), gan arī Jundzja (永嘉, *Yǒngjiā*). Mūsu ēras 760. gadā pārdēvēta tagadējā vārdā.

Tiek uzskatīts, ka pilsētas plānošanu vadījis viens no fenšui filosofijas pamatlicējiem Guo Pu.

Ilgus gadsimtus Veņdžou bija nozīmīga osta tējas audzēšanas reģionam kalnainajos Džedzjanas dienvidos. 1867. gadā osta atvērta ārzemju kuģiem.

Tradicionāli nozīmīga ir lauksaimniecība — audzē tēju, vīnogas, džutu, eksportē arī kokmateriālus, papīru, alunītu — Veņdžou dēvē par pasaules alunīta galvaspilsētu. Galvenās rūpniecības nozares ir elektromašīnbūve, ādas apstrāde, ķīmiskā rūpniecība, tekstilrūpniecība un metālapstrāde.

## Atsauces

## Ārējās saites
Daugavpils reģionālā slimnīca

**Daugavpils reģionālā slimnīca** ir IV līmeņa daudzprofilu neatliekamās medicīniskās palīdzības ārstniecības iestāde Vasarnīcu ielā 20, Daugavpilī, kurā ārstē ne tikai Daugavpils pilsētas un Augšdaugavas novada, bet arī visa Latgales reģiona iedzīvotājus.
2016. gada decembrī tā kļuva par vienu no Rīgas Stradiņa universitātes studiju un pētniecības klīniskajām bāzēm. Tolaik slimnīcā strādāja 241 ārsti, 602 medmāsas, 224 māsu palīgi un 419 citi darbinieki.

## Vēsture
thumb|240px|Daugavpils pilsētas slimnīca (pirms 1940).
19. gadsimta otrajā pusē nodibināja Daugavpils zemstes slimnīcu Mazā Dārza ielā. 
1921. gadā Daugavpils cietoksnī izveidoja Latvijas Bruņoto spēku Daugavpils kara slimnīcu. Slimnīcu vadīja kara ārsti Emīls Hugo Skadiņš (1921-1922), Jānis Alksnis (1922-1930), Voldemārs Hibšmans (1930-1931) un Bruno Blosfelds (1931-1940). 1923. gada augustā slimnīcā atvēra sieviešu nodaļu, bet 1939. gada 22. aprīlī bērnu infekcijas nodaļu. 
1924. gada 1. oktobrī atvēra valsts Daugavpils slimnīcu. 1937. gadā nolēma būvēt jaunu slimnīcas ēku Siguldas ielā.
1939. gadā nodibināja Daugavpils apvienoto slimnīcu, apvienojot agrāko apriņķa slimnīcu ar pilsētas slimnīcu.
Pēc Otrā pasaules kara apvienotā slimnīca pārcēlās uz agrākās Psihoneiroloģiskās slimnīcas ēku Siguldas ielā.

### Daugavpils pilsētas centrālā slimnīca

1986. gadā Stropu ezera krastā atklāja jaunu 12 stāvu Daugavpils pilsētas centrālās slimnīcas ēku. 1998. gadā tai pievienoja Daugavpils pilsētas dzemdību namu, 2000. gadā Daugavpils Infekcijas slimnīcu, bet 2001. gadā Daugavpils pilsētas Bērnu slimnīcu un Centra poliklīniku.

### Daugavpils reģionālā slimnīca
2002. gadā, apvienojot Daugavpils pilsētas domes pašvaldības uzņēmumu "Daugavpils pilsētas centrālā slimnīca" ar Daugavpils rajona pašvaldības SIA "Plaušu slimību un tuberkulozes centrs", izveidoja SIA "Daugavpils reģionālā slimnīca".
2005. gadā Daugavpils reģionālās slimnīcas infekciju nodaļa pārcēlās uz jaunām telpām 18. Novembra ielā 311, Daugavpilī.

2010. gadā tai pievienoja SIA "Daugavas slimnīcu" un izveidoja slimnīcas Narkoloģijas stacionāro nodaļu Jātnieku ielā 53/55, Daugavpilī un Narkoloģijas ambulatoro nodaļu Stacijas ielā 2, Daugavpilī.
thumb
2024. gada 18. decembrī Latvijas valsts pārņēma 80,5% slimnīcas kapitāldaļu, sedzot slimnīcas parādus, valsts apņēmās ieguldīt 4,6 miljonus eiro.

2026. gada sākumā slimnīca, būdama kritiskās infrastruktūras objekts, saskaņā ar jauno likumu par šādu objektu drošību atlaida no darba gandrīz 50 tajā strādājušos Krievijas un Baltkrievijas pilsoņus.

## Atsauces

## Ārējās saites
* mājas lapa
Ninbo

**Ninbo** (, ), agrāk arī **Ninpo**, ir prefektūras līmeņa municipalitāte Džedzjanas provincē Ķīnas dienvidaustrumos. Ninbo ir subprefektūras līmeņa municipalitāte un vienlaikus arī speciālās plānošanas pilsēta. Izvietojusies provinces ziemeļaustrumos. Ziemeļos to apskalo Handžou līcis, bet austrumos — Austrumķīnas jūra. Robežojas austrumos ar Šaosjinu, dienvidos — ar Taidžou, bet ziemeļaustrumu piekrastē izvietojies Džoušaņas arhipelāgs. Administratīvi Ninbo municipalitātei pakļautas vēl divas pilsētas ar vairāk kā miljonu iedzīvotājiem — Cisji un Jujao.

## Vēsture
Ninbo ir viena no Ķīnas vecākajām pilsētām, kuras vēsture sakņojas Hemudu kultūrā ap 4800. gadiem p.m.ē. Zināma kā viena no Zīda ceļa tirdzniecības pilsētām 2000 gadu senā pagātnē, kā arī nozīmīga tirdzniecības osta Tanu un Sunu dinastiju laikā.

Sunu dinastijas laikā (960—1279) pilsēta tika dēvēta par **Mindžou** (明州, *Míngzhōu*). Minu dinastijas laikā Ninbo bija vienīgā osta, kurā bija atļauta tirdzniecība ar Japānu. Cjinu dinastijas laikā Ninbo bija viena no līguma ostām, kas tika atvērtas eiropiešiem saskaņā ar Naņdzjinas līgumu.

Otrā pasaules kara laikā Japāna bombardēja Ninbo ar bumbām, kurās bija ar buboņu mēri inficēti kukaiņi, izsaucot nopietnu slimības uzliesmojumu.

## Saimniecība
Galvenā saimnieciskā darbība pilsētā saistīta ar Ninbo-Džoušaņas ostu, kas ir viena no lielākajām ostām Ķīnā. Galvenās rūpniecības nozares ir elektrotehnika, tekstilrūpniecība un pārtikas rūpniecība.

2007. gadā pāri Handžou līcim tika uzbūvēts 35,7 km garš tilts, kas Ninbo savieno ar Šanhaju.

## Atsauces

## Ārējās saites
Autofotoorientēšanās

thumb|Skats no pirmajām sacensībām
thumb|Sacensību dalībnieki
**Autofotoorientēšanās** ir orientēšanās sacensības, kurās kontrolpunktu meklēšana un sasniegšana notiek ar automobili, pārvietojoties pa vispārējās koplietošanas ceļiem, ievērojot Ceļu satiksmes noteikumus. Sacensību ideja — atrast dabā uz organizatora izsniegtās kartes atzīmētus kontrolpunktus un pie tiem nofotografēties, ievērojot organizatoru noteiktās prasības. Papildus tam sacensībās var tikt iekļauti dažādi papilduzdevumi, kuru precīza izpilde dod papildpunktus. Katram atrastajam kontrolpunktam un veiktajam papilduzdevumam var būt dažādas vērtības. Uzvar tā komanda, kura savākusi vislielāko kontrolpunktu un papilduzdevumu vērtību summu, iekļaujoties noteiktā kontrollaikā. Vienādu punktu gadījumā uzvarētājs tiek noteikts pēc īsākā nobrauktā maršruta. Sacensību formāts kontrolpunktu meklēšanai dabā aizliedz izmantot GPS iekārtas. Piedalīties sacensībās drīkst ar jebkuru vieglo automobili, kas ir tiesīgs piedalīties ceļu satiksmē. Dalībnieku komanda sastāv vismaz no 2 cilvēkiem, maksimālo cilvēku skaitu komandā ierobežo konkrētā automobiļa atļauto sēdvietu/drošības jostu skaits. Kontrolpunktu fotografēšanai un papilduzdevumu izpildei nepieciešams digitālais fotoaparāts vai viedtālrunis. Pirms starta dalībniekiem tiek izsniegta orientēšanās karte papīra formātā. Finišā dalībnieki nodod sacensību laikā uzņemtās fotogrāfijas — nolasot atmiņas karti vai no *[[IPhone]]* ar *Airdrop* palīdzību.

## Vēsture

Šāda veida sacensības Latvijā pirmo reizi notika 2008. gada nogalē — Iecavā. Autofotoorientēšanās sacensību idejas autors un organizators bija Elmārs Biele, auto portāla iAuto dibinātājs, vēlāk SIA "DigitalZoo" īpašnieks. Drīz pēc pirmajām sacensībām tika izveidotas Interneta vietnes sacensību reklāmai un reģistrācijai uz tām. Pirmajās autofotoorientēšanās sacensībās (2008. gadā) piedalījās 81 komanda.

## Autofotoorientēšanās attīstība

Vēlāk Latvijas autofotoorientēšanās sacensības tika sadalītas trijās apakšdisciplīnās:

* Lielais orientēšanās brauciens: 6—8 stundu (vai divu dienu) garš autofotoorientēšanās brauciens, ar tajā iekļautiem tūrisma objektu apmeklējumiem, vietējo ražotāju degustācijām, vietējo amatnieku apmeklējumiem un citām izklaidēm 7 reizes gadā;
* Mazais orientēšanās brauciens: 4 stundu brauciens 5 reizes gadā;
* Nakts orientēšanās brauciens: 4 stundu brauciens tumšajā diennakts laikā 5 reizes gadā.

Šobrīd šādas sacensības kļuvušas populāras. To formāts tiek kopēts un daudzas Latvijas pašvaldības to izmantojušas savām sporta spēlēm, kā arī citi uzņēmumi izmanto šādu sacensību/izklaides formātu.

## Ārējās saites

* Autofotoorientēšanās.lv
* Brauciens.lv

## Atsauces
Dzibo

**Dzibo** (, ) ir prefektūras līmeņa municipalitāte Šaņdunas provincē Ķīnas austrumos. Izvietojusies provinces vidienē uz dienvidiem no Huanhe. Robežojas rietumos ar provinces galvaspilsētu Dzjiņaņu, ziemeļos — ar Biņdžou un Dunjinu, austrumos — ar Veifanu, bet dienvidos — ar Liņji un Taiaņu.

## Vēsture
Dzibo apkārtnē ir atrastas triju galveno Ķīnas neolīta kultūru — Beisjiņas, Daveņkou un Lunšaņas — relikvijas. Dzibo piepilsēta Liņdzi, tolaik — Incju (營丘, *Yíngqiū*) bijusi senās Cji valsts (1046.—221. p.m.ē.) galvaspilsēta un savā ziedu laikā bijusi Ķīnas lielākā pilsēta. Haņu un Tanu dinastiju laikā Dzibo apkārtne bija viens no galvenajiem zīda piegādātājiem Zīda ceļam.

Mūsdienu pilsēta izveidota 1954. gadā, apvienojot Dzičuaņas un Bošaņas pilsētas, no kuru nosaukumu pirmajām zilbēm veidots Dzibo nosaukums. 

## Ekonomika
Dzibo joprojām ir nozīmīgs zīda audzēšanas un tekstilrūpniecības centrs. Attīstīta kalnrūpniecība (iegūst akmeņogles, dzelzs rūdu, boksītus, keramikas mālu). Galvenās rūpniecības nozares ir keramika, naftas pārstrāde, farmācija, metalurģija un mašīnbūve. Nozīmīgs iekšzemes tūrisma galamērķis.

2000. gadu sākumā Dzibo bija starp 20 pasaules straujāk augošajām pilsētām IKP pieauguma ziņā.
## Sadraudzības pilsētas
Dzibo sadraudzības pilsētas ir:

## Atsauces

## Ārējās saites
Liepājas Reģionālā slimnīca

**Liepājas reģionālā slimnīca** ir IV līmeņa daudzprofilu neatliekamās medicīniskās palīdzības ārstniecības iestāde Slimnīcas ielā 25, Zaļās birzes apkaimē Liepājā, kurā ārstē Dienvidkurzemes reģiona iedzīvotājus.
2016. gada decembrī tā kļuva par vienu no Rīgas Stradiņa universitātes studiju un pētniecības klīniskajām bāzēm.

## Vēsture

Senāko Liepājas slimo patversmi izveidoja 1830. gadā Kungu ielā agrākās kazarmas ēkā. 1886. gadā tā pārcēlās uz Liepājas pilsētas arhitekta Berči projektētajām pilsētas slimnīcas ēkām Dārtas ielā. Atbilstoši tālaika uzskatiem slimnīcai bija jāatrodas pie jūras svaigā un spirgtā gaisa dēļ. Vecā slimnīca vairākkārt tika pārbūvēta, paplašināta, labiekārtota ar mērķi palielināt gultu skaitu un nodrošināt Liepājas iedzīvotājiem medicīnisko aprūpi.

### Liepājas pilsētas centrālā slimnīca
Latvijas PSR laikā to nosauca par Liepājas pilsētas centrālo slimnīcu. Strauji pieaugot Liepājas iedzīvotāju skaitam, 1977. gadā uzsāka jauno ēku celtniecību pilsētas ziemeļaustrumu nomales mežā jeb Zaļajā birzē, bet ar trīs gadu novēlošanos tikai 1986. gadā atklāja 12 stāvu slimnīcas galveno ēku. Pakāpeniski notika nodaļu pārcelšanās no vecās slimnīcas, kuru pārdēvēja par Liepājas 1. slimnīcu. 1995. gadā centrālajai slimnīcai pievienoja 1900. gadā celto Liepājas Bērnu slimnīcu Liepu ielā 9.

### Liepājas reģionālā slimnīca
2007. gadā nodibināja SIA „Liepājas reģionālā slimnīca”.
2008. gadā Liepājas reģionālajai slimnīcai pievienoja Liepājas Tuberkulozes slimnīcu Sporta ielā 16/18. 
2019. gadā Rīgas Stradiņa universitāte (RSU) iegādājās SIA "Liepājas reģionālā slimnīca" kapitāldaļas.
2020. gada sākumā tai pievienoja SIA "Piejūras slimnīcas" (agrākās Liepājas pilsētas 1. slimnīcas) Onkoloģijas klīniku Dārtas ielā 29 (Psihiatrijas klīniku nolēma pievienot VSIA „Slimnīca „Ģintermuiža”” Jelgavā.

## Atsauces

## Ārējās saites
* mājas lapa
Anrī Rišārs

**Žozefs Anrī Rišārs** (; dzimis , miris ) bija kanādiešu hokejists, spēlēja centra uzbrucēja pozīcijā.

Visu profesionāļa karjeru (1955-1975) pārstāvēja NHL klubu Monreālas "Canadiens". Komandas sastāvā 11 reizes izcīnījis Stenlija kausu, kas ir NHL rekords. Deviņas reizes piedalījjies Visu zvaigžņu spēlē. 2017. gadā Rišārs tika iekļauts 100 ievērojamāko NHL spēlētāju sarakstā.

Arī viņa brālis Moriss Rišārs bija ievērojams hokejists, tāpat tiek uzskatīts par vienu no visu laiku izcilākajiem hokejistiem.

## Atsauces

## Ārējās saites
Little Big

***Little Big*** ir Krievijas reiva un poppanka grupa no Sanktpēterburgas, ko 2013. gadā dibināja Iļja Prusikins.

Grupa ieguva atpazīstamību ar vairākām dziesmām, tai skaitā *[[Skibidi]]* (2018), kas kļuva par populāru interneta fenomenu. Bija plānots, ka *Little Big* piedalīsies 2020. gada Eirovīzijas dziesmu konkursā Roterdamā, Nīderlandē, pārstāvot Krieviju ar dziesmu *Uno*, taču konkursu atcēla Covid-19 pandēmijas dēļ.

Grupas dalībnieki šai laikā bija Iļja Prusikins (*Илья Прусикин*), Sofja Tajurskaja (*Софья Таюрская*), Sergejs Makarovs (*Сергей Макаров*) un Antons Lissovs (*Антон Лиссов*). 2022. gada jūnijā grupa izlaida pretkara klipu *Generation Cancellation* un vienlaikus paziņoja par pārcelšanos uz ASV. Tomēr Lissovs un Makarovs ģimenes apstākļu dēļ palika Krievijā, kas apgrūtināja koncertdarbību. Grupa atcēla paredzēto 26 koncertu tūri pa Krieviju gada otrajā pusē, un novembrī paziņoja par abu Krievijā palikušo izslēgšanu no grupas. Iļju Prusikinu Krievijas varas iestādes 2023. gada sākumā izsludināja par "ārzemju aģentu".

## Diskogrāfija

### Albumi
* 2014. gads — *With Russia From Love*
* 2015. gads — *Funeral Rave*
* 2018. gads — *Antipositive, Pt. 1*
* 2018. gads — *Antipositive, Pt. 2*

### Singli
* 2013. — *Everyday I’m Drinking*
* 2013. — *We Will Push The Button*
* 2013. — *Russian Hooligans*
* 2013. — *Life In Da Trash*
* 2014. — *With Russia From Love*
* 2014. — *Dead Unicorn*
* 2014. — *Kind Inside, Hard Outside*
* 2015. — *Give Me Your Money (feat. Tommy Cash)*
* 2016. — *Big Dick*
* 2016. — *Hateful Love*
* 2017. — *LollyBomb*
* 2018. — *Слэмятся пацаны (feat. Ruki vverh!)*
* 2018. — *Punks Not Dead*
* 2018. — *Skibidi*
* 2019. — *Rave In Peace (In Memory Of Keith Flint)*
* 2019. — *I’m OK*
* 2019. — *Arriba (feat. Tatarka & Clean Bandit)*
* 2019. — *Rock-Paper-Scissors*
* 2020. — *Uno*
* 2020. — *Hypnodancer*
* 2020. — *Tacos*
* 2021. — Turn it up (with Oliver tree) (feat Tommy Cash 

## Atsauces

## Ārējās saites
Ivanovas klinšu baznīcas

**Ivanovas klinšu baznīcas** () ir 13. gadsimtā ierīkots baznīcu, kapelu un klosteru komplekss Bulgārijas ziemeļos, 20 kilometrus uz dienvidiem no Ruses. Komplekss izcirsts klintīs Rusenskilomas upes ielejā 32 metrus virs upes līmeņa un tajā saglabājušies 13. un 14. gadsimta sienu gleznojumi. Ziedu laikos reliģiskajā centrā bija 40 baznīcas un kapelas, kā arī apmēram 300 mūku ceļļu. Komplekss tika pamests 17. gadsimtā. Ivanovas klinšu baznīcas 1979. gadā iekļautas UNESCO Pasaules mantojuma sarakstā.

## Attēlu galerija

Ivanovo_rocks.jpg|Klintis pie baznīcu kompleksa
Basarbovo Monastery S1.jpg
Ivanovo_kirche2.jpg
Ivanovo_kirche.jpg
Ivanovo_decke.jpg


## Ārējās saites
Medvednica

**Medvednica** () ir 1035 metrus augsts kalnu masīvs 228.26 km2 platībā, kas atrodas uzreiz uz ziemeļiem no Horvātijas galvaspilsētas Zagrebas. Iecienīta Zagrabas iedzīvotāju atpūtas vieta.

63% no kalnu masīva klāj meži. Masīva augstākā virsotne ir Sļeme, uz kuras uzbūvēts televīzijas tornis.  Masīva austrumu un ziemeļu nogāzēs ierīkotas kalnu slēpošanas trases. Uz Sļemi ved šoseja un pacēlājs. Kalnu masīvā atrodas vairāk nekā 7 kilometrus garā Veternicas ala, 15. gadsimta Zrīnu raktuves, kā arī 13. gadsimta Medvedgradas pils. 16. gadsimtā pie Medvedicas sākās Matijas Gubeca sacelšanās.

## Galerija

Forest_5.JPG|Taka Medvedicā
Sljeme.jpg|Skats no Sļemes virsotnes
Stari_grad_Medvedgrad_-_Zagreb_02.jpg|Medvedgradas pils
Medvednica,_Croatia.JPG


## Ārējās saites
Čagčaranas lidosta

**Čagčaranas lidosta** () ir civila un militāra lidosta Afganistānas centrālajā daļā, pie Čagčaranas pilsētas. Lidosta galvenokārt tiek izmantota militāriem mērķiem, kaut arī, piemēram, 2014. gadā no tās notika regulāri pasažieru pārvadājumi.

## Ārējās saites
Arkatūra

thumb|340px|Arkatūras kolonnu josla. Dmitrija katedrāle Vladimirā.
**Arkatūra** (, no  — 'arku rinda'), **arkatūras josla**, **arkatūras frīze**, **arkatūras kolonnu josla** ir nepārtraukta vai posmota dekoratīvu māņarku rinda uz ēku fasādēm vai iekštelpu sienām. Pamatveids ir aklā arkatūra (aklā arkāde), kuru veido elementi, kas plastiski nostiprināti uz sienas virsmas. Atsevišķos gadījumos starp arkatūru un sienu paliek neliela necaurejama sprauga. Arkatūra var būt posmota vai arī nepārtraukta. Pēdējā var būt arkatūras joslas vai frīzes veidā, kas papildināta ar uz kronšteiniem balstītam kolonnām. Šāds arkatūras risinājuma veids ir raksturīgs, piemēram, Vladimiras-Suzdaļas kņazistes baznīcu arhitektūrai, kur šāds arkatūras dekora noformējums guva plašu pielietojumu. Šāds fasāžu un iekštelpu sienu dekoratīvas posmošanas veids raksturīgs arī Senajos Austrumos, viduslaiku Eiropā, Mazāzijā un citur. Par piederību noteiktam laikmetam liecina arkas forma — apaļā (romānika), lauztā (gotika) u.c.

## Atsauces

## Ārējās saites
Teātris Jozefštatē

**Teātris Jozefštatē** () ir 1788. dibināts teātris Austrijas galvaspilsētas Vīnes Jozefštates rajonā. Tas ir senākais aktīvais teātris pilsētā.

Pēc teātra pārbūves 1822. gadā tas tika atklāts ar Ludviga van Bēthovena speciāli sacerētu uvertīru *Die Weihe des Hauses*. Teātri diriģējuši Ludvigs van Bēthovens un Rihards Vāgners. Ar teātra darbību saistīti tādi vārdi kā Klauss Maria Brandauers, Kurds Jirgenss, Johans Nestrojs, Oto Prēmingers, Ferdinands Raimunds, Makss Reinhards, Johans Štrauss I, Oskars Verners.

1834. gadā teātrī notika Rīgā mirušā un apglabātā Konradīna Kreicera populārākās operas "Nakts nometne Granadā" pirmizrāde.

## Ārējās saites

*
Semuā

**Semuā** () ir 210 kilometrus gara Māsas labā krasta pieteka Ardēnos, Beļģijas un Francijas teritorijā. Izteka pie Arlonas pilsētas pie Beļģijas un Luksemburgas robežas. Tek rietumu - ziemeļrietumu virzienā. Ietek Māsā pie Montermē.

## Ārējās saites
Meinards Fergusons

**Valters Meinards Fergusons** CM (; 1928. gada 4. maijs — 2006. gada 23. augusts) bija Kanādas džeza trompetists un mūzikas grupas vadītājs. Pirms viņš izveidoja savu bigbendu 1957. gadā, viņš izcēlās Stenta Kentona orķestrī. Viņš tika ievērots ar savām grupām, kuras bieži kalpoja par atspēriena punktiem topošajiem talantiem, viņa daudzpusīgumam attiecībā uz vairākiem instrumentiem un spējai spēlēt augstā reģistrā.

## Atsauces
Cjuaņdžou

**Cjuaņdžou** (, ), ir prefektūras līmeņa municipalitāte Fudzjaņas provincē Ķīnas austrumos. Izvietojusies provinces dienvidaustrumos Taivānas šauruma krastā. Robežojas dienvidos ar Sjameņu, rietumos — ar Džandžou un Lunjaņu, ziemeļos — ar Saņminu, bet austrumos — ar provinces galvaspilsētu Fudžou un Putiaņu. Municipalitātē ietilpst trīs apriņķa līmeņa pilsētas (Šiši, Dzjiņdzjana un Naņaņa), kā arī formāli — Taivānas pārvaldītā Dzjiņmeņas sala.

## Vēsture
Dibināta Tanu dinastijas laikā 718. gadā Dzjiņdzjanas upes grīvā. Sunu dinastijas laikā izaugusi par nozīmīgu tirdzniecības ostu, kas Eiropā bija zināma pēc atvasinātā arābu nosaukuma kā **Zaitona**. Pilsētas apkaimē attīstījās keramikas, cukura, alkoholisko dzērienu un sāls ražotnes. 11.—12. gadsimtā Cjuaņdžou bijusi viena no pasaules lielākajām un kosmopolītiskajām ostām — šeit saglabājušies tā laikmeta apbedījumi ar uzrakstiem arābu, sīriešu un latīņu valodās. Savā laikā Cjuaņdžou osta bijusi kā Ķīnas atskaites punkts attāluma noteikšanai līdz citām zemēm.

13. gadsimtā galvenās eksporta preces bija garšvielas, pērles un porcelāns. No Cjuaņdžou Marko Polo devās atpakaļceļā uz Eiropu. 15. gadsimtā Minu dinastijas izolacionisma laikā Cjuaņdžou panīka. Osta atdzima tikai 19. gadsimta beigās un 20. gadsimtā.

## Ekonomika
Vēsturiski galvenās eksportpreces ir tēja, kampars, cukurs, indigofera, tabaka, keramika, džuta un daži minerāli. Eksportē arī banānus, līčiju un rīsus. Galvenās rūpniecības nozares ir tekstilrūpniecība, mašīnrūpniecība, papīra rūpniecība un naftas ķīmiskā rūpniecība.

## Atsauces

## Ārējās saites
Čandžou

**Čandžou** (, ), ir prefektūras līmeņa municipalitāte Dzjansu provincē Ķīnas austrumos. Izvietojusies provinces dienvidos starp Jandzi upi ziemeļos un Taihu ezeru dienvidos. Robežojas rietumos ar provinces galvaspilsētu Naņdzjinu, ziemeļos — ar Džandžou un Lunjaņu, ziemeļos — ar Džeņdzjanu un Taidžou, rietumos — ar Usji, bet dienvidos — ar Džedzjanas provinci.

## Vēsture
Mūsdienu Čandžou apkārtne bijusi apdzīvota senā pagātnē. Udzjinas priekšpilsētā atrodas Rietumu Džou dinastijas laika (1045.—771. p.m.ē.) pilsētas drupas (Jaņčenas drupas). Senākās zināmās rakstiskās liecības ir kopš 221. gada p.m.ē. par komandērijas dibināšanu Cjinu dinastijas sākumposmā. Savu tagadējo nosaukumu, kas nozīmē ‘parasta prefektūra’, pilsēta ieguva 589. gadā.

Pēc Lielā kanāla izbūves 609. gadā Čandžou kļuva par nozīmīgu graudaugu pārkraušanas punktu. Taipinu sacelšanās laikā Čandžou bija viena no piecām pilsētām, kurās uzcēla Debešķā Miera Templi. 20. gadsimta sākumā Čandžou apkārtnē attīstījās kokvilnas industrija.

## Ekonomika
Tradicionāli Čandžou ir nozīmīgs tekstilrūpniecības un pārtikas rūpniecības centrs. Pēdējos gados  ievērojami attīstījusies mašīnbūve (lokomotīvju un vagonu būve, dīzeļdzinēju būve).

## Atsauces

## Ārējās saites
Mākonis biksēs

**Mākonis biksēs** () ir padomju dzejnieka Vladimira Majakovska poēma, kas sarakstīta laika posmā no 1914. līdz 1915. gadam. Latviski to atdzejojis Imants Ziedonis.

## Vēsture
Majakovskis šo poēmu sāka rakstīt 1914. gada sākumā Odesā. Poēma tika pabeigta 1915. gadā Sanktpēterburgas rajonā. Tās sākotnējo nosaukumu "Trīspadsmitais apustulis" (*Тринадцатый апостол*) noraidīja cara laiku cenzūra un Majakovskis izvēlējās nosaukumu "Mākonis biksēs".

Pirmoreiz poēmu izdeva 1915. gada rudenī stipri cenzētā formā. 1917. gada martā, pēc Februāra revolūcijas notikumiem tika publicētas poēmas rindas, kuras agrāk bija noraidījusi cenzūra. 

Poēmas pilno izdevumu publicēja 1918. gada sākumā.

## Atsauces
Ziemeļkurzemes reģionālā slimnīca

**Ziemeļkurzemes reģionālā slimnīca** ir IV līmeņa daudzprofilu neatliekamās medicīniskās palīdzības ārstniecības iestāde, kurā ārstē Ziemeļkurzemes reģiona iedzīvotājus. Tā sastāv no Ventspils slimnīcas Inženieru ielā 60 Ventspilī un Talsu filiāles Stendes ielā 1 Talsos. 2016. gadā apvienotajā slimnīcā strādāja 113 ārsti, 202 māsas, 92 māsu palīgi.
 
## Vēsture
thumb|250px|Ventspils pilsētas slimnīcas atklāšana (1925).
Veco Ventspils pilsētas slimnīcas ēku Veselības ielā 2 (tagadējā Vasarnīcu ielā 21) ar 40 gultām 1925. gada 27. septembrī svinīgi atklāja toreizējais Latvijas Valsts prezidents Jānis Čakste, izglītības ministrs Arvīds Kalniņš un Veselības departamenta direktors Augusts Pētersons. 
Pēc Otrā pasaules kara slimnīcā bija 250 gultas vietas, ķirurģijas nodaļa atradās Vasarnīcu ielā 21, dzemdību - Vasarnīcu ielā 9, iekšķīgo slimību - Vasarnīcu ielā 34, bet infekciju nodaļa - Kapteiņu ielā 28/30. Inženieru ielā 101 bija izveidota Ventspils tuberkulozes slimnīca.

2010. gadā, apvienojot Ventspils un Talsu slimnīcas, nodibināja Ziemeļkurzemes reģionālo slimnīcu. 
No 2009. līdz 2012. gadam Eiropas Savienības ERAF atbalstīta projekta pirmās kārtas ietvaros rekonstruēja vairākas Ventspils slimnīcas nodaļas, iegādājās medicīniskās tehnoloģijas un uzsāka Talsu filiāles jaunās stacionāra ēkas būvniecību.
Savukārt no 2012. līdz 2015. gadam šī projekta otrās kārtas ietvaros pabeidza Talsu filiāles jaunās stacionāra ēkas būvniecību, un piegādāja medicīniskās tehnoloģijas Ventspils slimnīcai.
Līdz 2023. gada beigām turpinās ERAF projekts veselības aprūpes infrastruktūras attīstīšanai. Projekta ietvaros plānota Ventspils slimnīcas Laboratorijas un Uzņemšanas nodaļas pārbūve, Rehabilitācijas nodaļa paplašināšana un pārbūve, Operāciju bloka pārbūve un modernizācija, Dzemdību, Kardioloģijas, Neiroloģijas, Iekšķīgo slimību, Paliatīvās aprūpes nodaļu atjaunošana, kā arī šo nodaļu aprīkošana.

## Atsauces

## Ārējās saites
* mājas lapa
Bills Konti

**Viljams Konti** (; dzimis ) ir amerikāņu komponists un diriģents, vislabāk pazīstams ar savu filmu partitūru, ieskaitot "Rokiju" (un četrus no tā turpinājumiem), "Karatē bērns" (*Karate Kid* un visiem tās turpinājumiem), "Tikai tavās acīs" (*For Your Eyes Only*), "Dinastija" (*Dynasty*) un *[[The Right Stuff]]*, par kuru viņš saņēma Amerikas Kinoakadēmijas balvu kategorijā "Labākā oriģinālmūzika". Viņš arī saņēma nominācijas kategorijā "Labākā oriģināldziesma" par filmas "Rokijs" un "Tikai tavās acīs" tituldziesmām. Viņš bija Akadēmijas balvu muzikālais vadītājs deviņpadsmit reizes.

## Biogrāfija
### Agrīna dzīve
Konti, itāļu izcelsmes amerikānis, dzimis Providensā, Rodailendā, ASV, Lučetas un Viljama Konti dēls. Viņš beidzis Ziemeļu Maiami vidusskolu 1959. gadā. Viņš ir bijušais *Miami Herald* pasniegtās Sudraba bruņinieka balvas ieguvējs. Viņš ir beidzis Luiziānas Štata universitāti, kā arī studējis un ieguvis apbalvojumus *Juilliard* mūzikas skolā, ieskaitot maģistra grādu.

### "Rokija" sērija
Konti lielā "ielaušanās" notika 1976. gadā, kad viņu nolīga, lai komponētu mūziku mazai filmai ar nosaukumu "Rokijs". Filma kļuva par fenomenu un ieguva trīs Oskarus 49. Kinoakadēmijas balvu pasniegšanā, tai skaitā arī kā labākā filma. Tāda pati ceremonija bija arī pirmā reize, kad Konti strādāja par televīzijas muzikālo vadītāju — lomu, kuru viņš 18 reizes atkārtoja kā vairāk nekā jebkura cita persona. Viņa apmācības montāžas melodija *Gonna Fly Now* 1977. gadā ieguva uzvaru *Billboard* singlu topā un ieguva viņam Kinoakadēmijas balvas nomināciju kaegorijā "Labākā oriģināldziesma".

Konti arī komponēja mūziku turpinājumiem "Rokijs 2" (1979), "Rokijs 3" (1982), "Rokijs 5" (1990) un "Rokijs Balboa" (2006).

## Atsauces

## Ārējās saites

* Intervija
Sjuidžou

**Sjuidžou** (, ), ir prefektūras līmeņa municipalitāte Dzjansu provincē Ķīnas austrumos. Izvietojusies provinces ziemeļrietumos gar kādreizējo (līdz 1851. gadam) Huanhe gultni. Robežojas austrumos ar Liaņjuņganu un Sucjaņu, dienvidos — ar Aņhui provinci, bet ziemeļos — ar Šaņdunas provinci. Daudzus gadsimtus Sjuidžou bijis nozīmīgs Ķīnas komunikāciju un saimniecības centrs. 1986. gadā pilsētai piešķirts Valsts nozīmes vēstures un kultūras pilsētas statuss.

## Vēsture
Senākās liecības par cilvēkiem Sjuidžou apkārtnē ir no neolīta laikmeta Daveņkou kultūras. Leģenda vēsta, ka pirmās valsts šajā apvidū dibinātājs un vadonis bijis Pens Dzu. Ļui valsts (1042—249 p.m.e.) seno upju Biaņas un Si satekā tika dibināta **Penčenas** (彭城, *Péngchéng*) pilsēta. Haņu dinastijas laikā Penčena bija Ču valsts (201 p.m.e.— 70) galvaspilsēta. Pēc 220. gada Penčena kļuva par Sjui provinces *(Xú zhōu)* centru. Vēlākos laikos pilsētai šie nosaukumi (Penčena un Sjuidžou) vairākkārt nomainījuši viens otru. Dažādos laikos pilsētas nosaukums bijis **Unina** (武寧, *Wǔníng*), **Gaņhua** (感化, *Gǎnhuà*) un **Uaņa** (武安, *Wǔ'ān*). 

Pēc 1951. gada plūdiem, kad Huanhe mainīja savu gultni uz ziemeļiem, tika nopostīta pilsētas kanālu sistēma un iedzīvotāji cieta badu. Pēc japāņu okupācijas 1937. gadā vara pilsētā nonāca Vana Dzjinvei režīma pārvaldē un Sjuidžou kļuva par Huaihai provinces centru. Pēc provinces likvidēšanas Sjuidžou sākotnēji tika iekļauta Šaņdunas provincē, bet pēc Dzjansu provinces izveidošanas 1953. gadā iekļauta tās sastāvā, kļūstot par Sjuidžou speciālā rajona (徐州专区, *Xúzhōu zhuānqū*) centru. 1983. gadā tika izveidota Sjuidžou municipalitāte.

## Ekonomika
Vēsturiski Sjuidžou apkārtne ir lauksaimniecības reģions. Sakarā ar biežajiem plūdiem un Huanhe gultnes maiņu, kuru rezultātā tika noplicināta aramzeme, audzētas galvenokārt kultūras, kas nebaidās sausuma: kvieši, sorgo, soja un kartupeļi. Vēl izplatītas kultūras ir kokvilna, zemesrieksti, tabaka un sezams. Attīstīta arī kalnrūpniecība — iegūst dzelzs rūdu, akmeņogles, varu.

Galvenās rūpniecības nozares ir mašīnbūve, metalurģija, enerģētika un pārtikas rūpniecība. Celtniecības mašīnu ražotājs XMGC ir lielākais uzņēmums Sjuidžou un 6. lielākais nozares uzņēmums pasaulē.

## Atsauces

## Ārējās saites
Krālīku Snežnīks

**Krālīku Snežnīks** () jeb **Klodzko Sņežņiks** () ir kalns, Sudetu Snežnīku masīva augstākā virsotne (1424 metri virs jūras līmeņa) uz Čehijas un Polijas robežas. Kalns nosaukts tuvējās pilsētas Krālīku (poļu nosaukuma gadījumā — Klodzko) vārdā, lai atšķirtu kalnu no Dečīnas Snežnīka, kas atrodas uz Čehijas — Vācijas robežas.

Kalns ir daļa no Baltijas jūras, Ziemeļjūras un Melnās jūras ūdensšķirtnes. Krālīku Snežnīka dienvidu nogāzē sākas Morāvas upe. Gan Čehijas, gan Polijas pusē ap kalnu izveidota aizsargājamā dabas teritorija. Nogāzēs izvietotas slēpošanas trases. Starp 1899. un 1973. gadu kalna virsotnē atradās mūra skatu tornis, mūsdienās tā vietā atrodas ziloņa skulptūra.

## Ārējās saites

*Krāliku Snežnīks summitpost.org
SpaceX CRS-20

***SpaceX CRS-20*** bija ASV uzņēmuma *[[SpaceX]]* bezpilota kravas kosmosa kuģa *[[Dragon (kosmosa kuģis)|Dragon]]* lidojums uz Starptautisko kosmosa staciju NASA *[[Commercial Resupply Services]]* (*CRS*) pagarinātajā programmā. *Dragon* orbītā tika palaists 2020. gada 7. martā; nolaižamais aparāts uz Zemes atgriezās 2020. gada 7. aprīlī.

Šis bija pēdējais *Dragon* pirmās paaudzes kravas kuģa lidojums.
Šoreiz tika izmantots 2017. gada februārī (*[[SpaceX CRS-10|CRS-10]]*) un 2018. gada decembrī (*[[SpaceX CRS-16|CRS-16]]*) kosmosā lidojis *Dragon* nolaižamais aparāts. Raķete bija pirms tam izmantota 2019. gada decembrī *[[SpaceX CRS-19|CRS-19]]* palaišanā.

## Derīgā krava
*Dragon* kopējā kravas masa augšupceļā bija 1977 kg.
Hermētiskais nodalījums bija piepildīts ar 1509 kg kravas. Transportkuģa hermētiskajā sekcijā atradās: zinātnisko eksperimentu aparatūra un materiāli (960 kg), mantas un pārtika apkalpei (273 kg), stacijas rezerves daļas un aprīkojums amerikāņu segmentam (219 kg), ārpuskuģa aktivitāšu aparatūra (56 kg), datoru piederumi (1 kg).
Kravā bija arī nanopavadoņi *[[G-SATELLITE]]*, *[[Quetzal-1]]* (Gvatemalas pirmais pavadonis) un *[[Lynk the World]]*.

Nehermētiskajā kravas sekcijā bija ārējā platforma *Bartolomeo* (masa 468 kg), kas var nodrošināt ar elektroenerģiju un datu pārraidi 12 iekārtas; platformu izgatavoja *[[Airbus Defense and Space]]* Vācijas nodaļa un apkalpo Eiropas Kosmosa aģentūra.

No stacijas atpakaļ uz zemi tika nogādāts vairāk nekā 1800 kg kravas. Tajā bija zinātnisko pētījumu paraugi un iekārtas.

## Lidojuma gaita
*Dragon* tika palaists  04:50:31 *UTC* ar nesējraķeti *[[Falcon 9 Full Thrust]]* no Kanaveralas zemesraga Gaisa spēku stacijas starta laukuma *SLC-40*.

Pēc derīgās kravas atdalīšanas raķetes pirmā pakāpe nosēdās laukumā *Landing Zone 1* Floridas kosmoportā.

Kravas kuģis SKS sasniedza 9. martā. 10:25 *UTC* to satvēra ar stacijas manipulatoru *[[Canadarm2]]*, ko vadīja Džesika Meira. Kosmosa kuģis tika pārvietots uz *[[Harmony (SKS)|Harmony]]* moduļa apakšējo pieslēgvietu; pilnībā pieslēgts 12:18 *UTC*.

25. martā ar manipulatoru *Canadarm2* un *[[Dextre]]* no *Dragon* nehermētiskās kravas sekcijas izņemta *Bartolomeo* eksperimentu iekārta. 2. martā tā tika pievienota *[[Columbus (SKS)|Columbus]]* modulim.

2020. gada 7. aprīlī aptuveni 10:30 *UTC* *Dragon* ar *Canadarm2* palīdzību tika atvienots no *Harmony* moduļa. Brīvā lidojumā kravas kuģis tika palaists 13:06 *UTC*. *Dragon* 17:58 *UTC*  iedarbināja dzinējus un veica noiešanu no orbītas. 18:50 *UTC* nolaižamais aparāts nolaidās Klusā okeāna punktā aptuveni 117,5° R 26,5° Z. Lidojuma ilgums bija 31 diena 13 stundas 59 minūtes.

## Atsauces

## Ārējās saites
* CRS-20 Mission SpaceX
* Space Life and Physical Sciences Research and Applications SpaceX-20 Experiments and Payloads  NASA
* SpaceX CRS-20 spaceflightnow.com
2020. gada Parīze—Nica

**2020. gada Parīze—Nica** bija šosejas riteņbraukšanas daudzdienu sacensības, kas notika no 8. līdz 14. martam Francijā. Tā bija 78. reize, kad notika Parīze—Nica sacensības un tās bija piektās sacensības 2020. gada UCI Pasaules tūres kalendārā. 13. martā tika paziņots par sacensību pēdējā posma atcelšanu saistībā ar COVID-19 pandēmiju. Tās dēļ vairākas komandas no dalības atteicās jau pirms starta un atsauca dalībniekus arī sacensību gaitā.

Sacensību kopvērtējumā uzvarēja Vācijas sportists Maksimilians Šahmanis no **' komandas.

== Komandas ==


Tā kā Parīze—Nica bija [[2020. gada UCI Pasaules tūre|UCI Pasaules tūres]] sacensības, visas 19 UCI ''WorldTeam'' komandas tika ielūgtas un dalība tām bija obligāta. Tomēr vairākas komandas, ieskaitot **', **', **', **', **', **' un **', atsauca savu dalību COVID-19 epidēmijas dēļ, šajā laikā nestartējot nevienās sacensībās. Papildus 12 *WorldTeam* komandām tika uzaicinātas piecas UCI profesionālās kontinentālās komandas, veidojot 17 komandu pelotonu. Tika palielināts arī katras komandas dalībnieku skaits no septiņiem uz astoņiem, lai dotu iespēju startēt vairāk dalībniekiem, kuri bija plānojuši startēt atceltajās *[[2020. gada Tirreno–Adriatico|Tirreno–Adriatico]]* daudzdienu sacensībās Itālijā.

Sacensību gaitā daudzi dalībnieki un komandas izstājās, ieskaitot **', **' un tā brīža Pasaules čempionu Madsu Pēdersenu. Tā rezultātā no 136 startējušajiem braucējiem finišēja tikai 61.

## Maršruts

## Posmi
### 1. posms

### 2. posms

### 3. posms

### 4. posms

### 5. posms

### 6. posms

### 7. posms

### 8. posms (atcelts)
Pēc piektā posma tika pieņemts lēmums atcelt pēdējo sacensību posmu, lai ierobežotu braucēju un darbinieku iespējamo saskarsmi ar COVID-19 epidēmiju.

## Rezultāti
### Kopvērtējums

### Papildu klasifikācijas

#### Kalnu klasifikācija

#### Sprinta klasifikācija

#### Jauno braucēju klasifikācija

#### Komandu klasifikācija

## Atsauces

## Ārējās saites

* 
*
Centrālā laboratorija

**SIA "Centrālā laboratorija"** ir viena no lielākajām un modernākajām medicīnisko analīžu laboratorijām Baltijā. Tai ir Latvijā plašākais filiāļu tīkls. Laboratorijai ir vairāk nekā 100 filiāļu un 13 testēšanas centri. "Centrālā laboratorija" dibināta 1994. gadā, un tajā strādā vairāk nekā 500 darbinieku.

"Centrālā laboratorija" ir akreditēta atbilstoši LVS EN ISO 15189:2023 un LVS EN ISO 17025:2018 standartiem: no cilvēka iegūta materiāla hematoloģiskai, klīniskai, klīniski ķīmiskai, koaguloģiskai, imūnhematoloģiskai, imunoloģiskai, citoloģiskai, molekulāri bioloģiskai, mikrobioloģiskai un patohistoloģiskai izmeklēšanai, kā arī dzīvnieku asins paraugu hematoloģiskai testēšanai.

## Atsauces
NEOMA Business School

***NEOMA Business School*** ir Eiropas biznesa augstskola ar vairākām universitātes pilsētiņām, kas atrodas Parīzē, Ruānā un Reimsā. *NEOMA* dibināta 2013.

*The Financial Times* 2012. gadā skolu Eiropas biznesa skolu vidū ierindoja piecdesmitais vietā.

Skolas programmas ir trīskārši akreditētas — atbilstoši starptautiskajiem AMBA, EQUIS un AACSB standartiem. Skolas absolventu vidū ir tādi ievērojami uzņēmēji un politiķi kā *Huawei* izpilddirektors Shi Weillang un Wilfried Guerrand (Hermès).

## Atsauces

## Ārējās saites
* Oficiālā vietne
Ježijs Kostro

**Ježijs Kostro** (; dzimis ) ir Polijas starptautiskais meistars šahā (1969).

## Biogrāfija
1957. gadā pirmo reizi debitējis Polijas šaha čempionāta finālā un izcīnījis bronzas medaļu. No 1957. līdz 1974. gadam Ježijs Kostro vēl divpadsmit reizes piedalījies Polijas šaha čempionāta finālos un izcīnījis vēl četras medaļas: divas zelta (1966, 1970), sudraba (1971) un bronzas (1959).

Vairākkārt pārstāvējis Polijas komandu lielākajos komandu šaha turnīros:
* Pasaules šaha olimpiādēs piedalījies 6 reizes (1958-1960, 1966-1970, 1974);
* Eiropas komandu šaha čempionātā piedalījies 1973. gadā un individuālā vērtējumā izcīnījis bronzas medaļu;
* Pasaules studentu šaha čempionātos piedalījies 2 reizes (1959, 1963).

Par panākumiem turnīros FIDE 1969. gadā Kostro piešķīrusi starptautiskā meistara (IM) nosaukumu.

Beidzis Krakovas Kalnrūpniecības un metalurģijas akadēmijas Metalurģijas fakultāti.

## Atsauces

## Ārējās saites
Roskildes Universitāte

**Roskildes Universitāte** () ir 1972. gadā dibināta publiska universitāte Dānijas pilsētā Roskildē, valsts rietumos. Universitāte piedāvā bakalaura, maģistra un doktora apmācību dažādās sociālo, humanitāro un dabas zinātņu sfērās.

Roskildes Universitāte dibināta pēc 20. gadsimta sešdesmito gadu beigu studentu protestiem kā mācību iestāde ar brīvāku mācību režīmu nekā konservatīvākās Kopenhāgenas un Orhūsas Universitātes. Kopš tā laika vairākus Roskildes Universitātes apmācības principus ir ieviesušas arī citas Dānijas universitātes.

## Ārējās saites

*
Hadersleva

**Hadersleva** (, ) ir pilsēta Dānijā, Dienviddānijas reģionā. 2019. gadā pilsētā dzīvoja 22 011 iedzīvotāji. Pilsētā bāzējas futbola klubs *[[SønderjyskE Fodbold]]*, kas spēlē Dānijas Superlīgā.

## Sadraudzības pilsētas
Haderslevai ir sadraudzības attiecības ar šādām pilsētām:

* Braina, Francija
* Daugavpils, Latvija
* Ribņika, Polija
* Sandefjorda, Norvēģija
* Ūsikaupunki, Somija
* Varberga, Zviedrija
* Vitenberga. Vācija

## Atsauces

## Ārējās saites

* 
* Mājaslapa
Povils Tautvaišs

**Povils Tautvaišs** (, ;  Mažeiķi — 1980. gada novembris Čikāga) bija Lietuvas un ASV šahists.

## Biogrāfija
1930. gadu beigās bijis viens no Lietuvas vadošajiem šahistiem. 1937. un 1938. gadā piedalījies Lietuvas šaha čempionātu finālos, kuros abos ierindojies pirmajā desmitniekā. 1941. gadā dalījis 4.-5. vietu Lietuvas šaha čempionātā.

Pārstāvējis Lietuvas komandu lielākajos komandu šaha turnīros:
* Pasaules šaha olimpiādē piedalījies 1939. gadā;
* neoficiālajā Pasaules šaha olimpiādē piedalījies 1936. gadā.

Otrā pasaules kara laikā 1944. gadā, Sarkanai armijai tuvojoties Lietuvai, devies uz Vāciju. 1948. gadā piedalījies Vācijas šaha turnīros: Eslingenē dalījis 3.-5. vietu, bet Oldenburgā kļuvis par turnīra uzvarētāju.

1949. gadā pārcēlies uz ASV. Gadu nodzīvojis Bostonā, bet vēlāk pārvācies uz Čikāgu. Bijis daudzkārtējais Čikāgas un Ilinoisas štata šaha čempionātu uzvarētājs. 1956. gadā Detroitā dalījis 2.-3. vietu Savelija Tartakovera piemiņas turnīrā. 1957. gadā Milvoki turnīrā *New Western Open* dalījis 3.-5. vietu, bet 1958. gadā Milvoki turnīrā *North-Central Open* dalījis 2.-3. vietu. ASV šahistu aprindās bijis pazīstams kā *Vecais lapsa* ().

## Atsauces

## Ārējās saites